ເຮີຣິເຄນລໍຣາ ບັດນີ້ ກາຍເປັນພາຍຸລະດູຮ້ອນ ຫຼັງຈາກພັດຖະຫຼົ່ມ ແຄມຝັ່ງອ່າວເມັກຊິໂກ ດັ່ງທີ່ທຳນາຍໄວ້
ມີລາຍງານວ່າສີ່ຄົນໄດ້ເສຍຊີວິດ ທີ່ກ່ຽວຂ້ອງກັບເຮີຣິເຄລໍຣາ ຫຼາຍວ່າ 700 ພັນຄົນ ຢູ່ໃນລັດເທັກຊັສ ແລະຫຼຸຍເຊຍນາ ບໍ່ມີໄຟຟ້າໃຊ້ ແລະກໍເກີດຄວາມເສຍຫາຍຕໍ່ບ້ານເຮືອນ ແລະທຸລະກິດຕ່າງໆ.
ເຮີຣິເຄນລໍຣາ ທີ່ໄດ້ພັດເຂົ້າຖະຫຼົ່ມຊາຍຝັ່ງລັດຫຼຸຍເຊຍນາ ດ້ວຍລົມແຮງລະດັບ 4 ໄດ້ອ່ອນຄວາມແຮງລົງມາເປັນລົມພາຍຸເຂດຮ້ອນ ແຕ່ກໍຍັງເປັນອັນຕະລາຍ ຢູ່ ແລະກໍມີໂອກາດທີ່ຈະເປັນລົມພາຍຸຮ້າຍແຮງໄດ້ອີກ ມາຈົນຮອດຕອນບ່າຍວານນີ້ ລົມພາຍຸລໍຣາ ໄດ້ພັດຂຶ້ນຝັ່ງແລ້ວ ໂດຍມີຈຸດໃຈ ກາງ ຢູ່ທາງພາກຕາເວັນອອກຂອງເມືອງເຊຣີເວີພອດໃນລັດຫຼຸຍເຊຍນາ ດ້ວຍ ລົມແຮງ 100 ກິໂລແມັດຕໍ່ຊົ່ວໂມງ ຄາດວ່າຈະມີຝົນຕົກລົງມາ 46 ຊັງຕີແມັດ ຢູ່ໃນຫຼາຍເຂດຂອງລັດຫຼຸຍເຊຍນາ ແລະອາແກນຊໍ ມີລາຍງານວ່າສີ່ຄົນໄດ້ເສຍຊີວິດ ທີ່ກ່ຽວຂ້ອງກັບລົມພາຍຸຫົວນີ້ ຫຼາຍວ່າ 700 ພັນຄົນຢູ່ໃນລັດເທັກຊັສ ແລະຫຼຸຍເຊຍນາ ບໍ່ມີໄຟຟ້າໃຊ້ ແລະກໍເກີດຄວາມເສຍ ຫາຍຕໍ່ບ້ານເຮືອນ ແລະທຸລະກິດຕ່າງໆ ແຕ່ວ່າ ທ່ານປີເຕີ ເກນໍ ຈາກຫ້ອງການຄຸ້ມຄອງເຫດສຸກເສີນຂອງລັດຖະບານ ກາງກ່າວວ່າ ຮວມທັງໝົດແລ້ວຄວາມເສຍຫາຍແມ່ນໜ້ອຍກວ່າທີ່ຄາດຄິດໄວ້ ຫຼັງຈາກບັນດານັກພະຍາກອນອາກາດໄດ້ຮ້ອງລໍຣາວ່າ ອາດເປັນລົມພາຍຸທີ່ມີຄວາມຮ້າຍແຮງທີ່ “ບໍ່ສາມາດລອດຊີວິດ” ຍ້ອນຟອງຂອງລົມພາຍຸ ທ່ານເກນໍ ແລະຄົນອື່ນໆໄດ້ລາຍງານຕໍ່ ປະທານາທິມບໍດີດໍໂນລ ທຣໍາ ຢູ່ຫ້ອງ ການໃຫຍ່ຄຸ້ມຄອງເຫດສຸກເສີນຂອງລັດຖະບານກາງຫຼື FEMA ໃນວັນພະຫັດ ວານນີ້ ຢູ່ນະຄອນຫຼວງວໍຊິງຕັນ ປະທານາທິບໍດີທຣໍາ ໄດ້ປະກາດພະວະສຸກເສີນ ຢູ່ລັດຫຼຸຍເຊຍນາ ເທັກຊັສ ແລະອາແຄັນຊໍ ແລະທ່່ານກ່າວວ່າ ທ່ານມີແຜນທີ່ຈະໄປຢ້ຽມຢາມເຂດດັ່ງກ່າວ ໃນທ້າຍອິດນີ້ ບັນດານັກພະຍາກອນອາກາດກ່າວວ່າ ລໍຣາ ຈະອ່ອນກຳລັງ ມາເປັນລົມພາຍຸ ລະດູຮ້ອນໃນຕອນແລງວັນພະຫັດວານນີ້ ໃນຂະນະທີ່ເຄື່ອນຍ້າຍເລິກເຂົ້າໄປ ຈາກແຄມທະເລ ແລະອອກຈາກໜ້ານ້ຳທີ່ມີິຄວາມອຸ່ນ ຂອງອ່າວເມັກຊໂກ ທີ່ ເຮັດໃຫ້ເກີດພາຍຸຮ້າຍແຮງດັ່ງກ່າວ ຝົນຕົກໜັກໄດ້ມີການພະຍາກອນໄວ້ຢູ່ໃນເຂດພາກກາງຮ່ອມພູລັດມີສຊິສິບປີ ໃນວັນສຸກມື້ນີ້ ແລະ ເຂດພາກກາງແອັດລັນຕິກ ໃນວັນເສົາມື້ອື່ນ